Document ID: /roh_data/filtered/fineweb-2-filterrobots_roh.jsonl.gz/12653

A Grüsch è il project per ina chava da crappa sutterana giud maisa. Il suveran da la vischnanca ha refusà la dumengia ina revisiun parziala da la planisaziun d’utilisaziun, quai cun 533 tar 472 vuschs. Era al contract da concessiun necessari han ils da Grüsch ditg Na, quai cun 559 cunter 446 vuschs.
Il project è stà fitg dispitaivel. Aderents dal project han argumentà cun las schanzas economicas per la regiun – ils adversaris han avertì da dapli traffic e dal privel per la natira.